Document ID: /roh_data/filtered/swiss_laws_in_ROHinterleaved.jsonl.gz/28190

This text was translated from IT into Rumantsch Grischun.

I fornitori di servizi postali devono:a. garantire ai clienti la trasparenza dei prezzi; b. permettere ai clienti di identificarli quali fornitori di servizi postali;c. informare i clienti in modo adeguato sui loro diritti e obblighi, in particolare riguardo all’impiego dei dati che li concernono e ai loro diritti in materia di consenso.  I fornitori di servizi postali sono tenuti a pubblicare informazioni sulla qualità dei loro servizi, nonché sull’impatto ambientale e sulla fornitura socialmente sostenibile di prestazioni. Il Consiglio federale disciplina il contenuto e la forma della pubblicazione.

Las purschidras da servetschs postals ston:a. garantir la transparenza dals pretschs per la clientella;b. sa laschar identifitgar da la clientella sco purschidras da servetschs postals;c. infurmar la clientella adequatamain davart ses dretgs e sias obligaziuns, particularmain davart l’utilisaziun da sias datas sco er davart ses dretgs da dar il consentiment. Las purschidras da servetschs postals èn obligadas da publitgar infurmaziuns davart la qualitad da lur servetschs postals sco er davart las consequenzas ecologicas e davart la furniziun socialmain supportabla da lur prestaziuns. Il Cussegl federal regla il cuntegn e la furma da la publicaziun.